# Chalkantit

### Z Wikipédie

Chalkantit
Chemický vzorec | CuSO4.5H2O
Trieda | sírany
Kryštálová sústava | trojklonná
Tvrdosť | 2,5
Hustota | 2,28
Štiepateľnosť | nedokonalá
Lom | lastúrovitý

Chalkantit (CuSO4.5H2O) je nerast.

## [úprava] Charakteristika

Chalkantit vytvára krátke prizmatické alebo hrubé tabuľkovité kryštály. Tento minerál však môže mať aj nátekovitý, vláknitý, celistvý, alebo zrnitý habitus; niekedy sa vyskytuje v podobe povlakov. Má modrú, tmavomodrú, zelenomodrú alebo zelenkastú farbu a bezfarebný vryp. Je to priehľadný až priesvitný minerál so skleným až mastným leskom.

## [úprava] Vznik

Vzniká v oxidačných zónach žíl sírnikov medi. Oxidáciu spôsobuje zvyčajne dažďová voda. Na rudné žily však môžu pôsobiť aj hydrotermálne roztoky prenikajúce pod tlakom z hĺbky. Keď voda presakuje cez banské chodby a šachty, chalkantit kryštalizuje v podobe povlakov alebo stalaktitov na stropoch a podperách.

## [úprava] Poznávanie

C'halkantit sa rozpúšťa vo vode. Ak sa zohrieva v uzatvorenej skúmavke, uvoľňuje vodu. Jeho identifikáciu uľahčuje výrazná kovová chuť. Je jedovatý!

## [úprava] Výskyty na Slovensku

Banská Štiavnica, Hodruša - Hámre, Kremnica, Nandráž, Smolník, Špania Dolina.

## [úprava] Externé odkazy

- Mineraly.sk Zdroj, z ktorého (pôvodne) čerpal tento článok

Zdroj: "http://sk.wikipedia.org../../../c/h/a/Chalkantit.html"

Kategórie: Nerasty | Články bez interwiki

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Català
- Deutsch
- English
- Nederlands